पाएं अपने शहर की ताज़ा ख़बरें और फ्री ई-पेपरडाउनलोड करें
डीसी कैप्टन मनोज कुमार ने कहा कि सतर्कता ही इसका बचाव है। वायरस को लेकर घबराएं नहीं। इससे जुड़ी अफवाहों से भी बचे। उन्होंने कहा कि नागरिकों की सुविधा के लिए राज्य सरकार ने हेल्पलाइन नंबर 108 जारी किया है। इसके अलावा, चिकित्सा परामर्श के लिए दिल्ली परामर्श हेल्पलाइन नंबर 1075 भी जारी किया है।
डीसी ने कहा कि वायरस से बचाव के लिए नाक और कान को बार-बार ने छुए। बुखार या शरीर में कमजोरी महसूस होने पर यात्रा करने से बचें। छींकने वाले लोगों से दूरी बनाए। सार्वजनिक स्थानों पर न थूंके। चिकित्सीय परामर्श के बिना दवाई न लें।
वायरस से दूसरे क्षेत्रों जैसे रेलिंग व दरवाजों आदि को स्पर्श करने से बचें। अपनी सुरक्षा व दूसरों की सुरक्षा के लिए मास्क अवश्य पहनने। दिन में कई बार साबुन व सेनिटाइजर से हाथ साफ करें। छींकते वक्त नाक और मुंह को ढके। भीड़भाड़ वाले स्थानों पर जाने से बचें। हाथ मिलाने की जगह नमस्कार करें।
कोविड के दौरान तनाव मुक्त व स्वस्थ दिनचर्या अपनाएं
डीसी ने कहा कि कोविड के दौरान तनाव मुक्त व स्वस्थ दिनचर्या अपनाएं। अपने स्वास्थ्य की निरंतर मोनिटरिंग करें। नियमित रूप से तापमान व ऑक्सीजन स्तर की जांच करें। यदि ऑक्सीजन का स्तर 94 प्रतिशत से कम हो तो डॉक्टर से संपर्क करें। ऐसी स्थिति में प्रोनिंग (पेट के बल लेट कर) व ऑक्सीजन के स्तर को बढ़ाने वाले व श्वसन संबंधित व्यायाम आदि करें।
होम आईसोलेशन के दौरान ज्यादा से ज्यादा तरल पदार्थ ले, पौष्टिक आहार का सेवन करें। नियमित दवाइयां लेने के साथ-साथ कोविड के नियमों का कड़ाई से पालन करें। सांस लेने में तकलीफ, ऑक्सीजन स्तर में लगातार गिरावट, छाती में दर्द, दबाव का लगातार बने रहना, शारीरिक रूप से उठने में अक्षमता और मानसिक भ्रम की स्थिति में चिकित्सीय सहायता अवश्य लें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn